Nasjonalistenes lengste framrykking var sør for «Selvmordshøyden» i de lave åsene mellom Pajares- og Pingarrón-høydene. Der hadde nasjonalistenes senter brutt gjennom etter at XV internasjonale brigade hadde blitt knust av ild fra nasjonalistenes 155mm-kanoner på Mareñosa-haugen. Barróns soldater nådde nesten fram til byen Arganda og den skjulte Madrid-Valencia-veien, men deres frammarsj ble stoppet etter ordre fra general Varela, som trodde at de ville bli avskåret om de marsjerte lengre bort fra de andre nasjonalistenhetene.